ธนาคาร ซีไอเอ็มบี ไทย กวาด 5 รางวัล
ธนาคาร ซีไอเอ็มบี ไทย กวาด 5 รางวัล จากงาน รางวัลตราสารหนี้ยอดเยี่ยมแห่งปี 2564
3 เม.ย. 2565

นายเพา จาตกานนท์ รองกรรมการผู้จัดการใหญ่ ธุรกิจบริหารเงิน ธนาคาร ซีไอเอ็มบี ไทย จำกัด (มหาชน) เปิดเผยว่า “รู้สึกภาคภูมิใจเป็นอย่างยิ่ง ปีนี้นับเป็นอีกปีหนึ่งที่ความมุ่งมั่นทุ่มเทของทีมงานด้านตราสารหนี้และอัตราดอกเบี้ยอ้างอิงของเราได้รับการยกย่อง รางวัลทั้ง 5 รางวัลที่ธนาคารได้รับสะท้อนถึงความเชี่ยวชาญ ความน่าเชื่อถือ ตลอดจนความไว้วางใจจากผู้ออกหุ้นกู้และนักลงทุน ความสำเร็จที่ได้รับยังสะท้อนถึงการทำงานร่วมกันของทุกหน่วยงานที่เกี่ยวข้องภายในธนาคาร ทั้งทีมงานหน้าบ้าน หลังบ้าน และหน่วยงานที่เกี่ยวข้องอื่นๆ ซีไอเอ็มบี ไทย ปักธงในการพาลูกค้าและนักลงทุนเติบโตสร้างความมั่งคั่ง ควบคู่ไปกับความมุ่งมั่นจะเป็นสถาบันการเงินผู้ริเริ่ม โดยใช้เครือข่ายอาเซียนอันเข้มแข็งของกลุ่มซีไอเอ็มบีเข้ามาสนับสนุน และพร้อมนำดิจิทัลมาเสริมให้ความเชี่ยวชาญของทีมงานสามารถส่งมอบบริการเป็นเลิศถึงมือลูกค้า”5 รางวัลที่ธนาคารได้รับปีนี้ ได้แก่ รางวัล Most Active Bank in Corporate Bond Secondary Market ซึ่งเป็นรางวัลที่ธนาคารได้รับต่อเนื่องปีนี้เป็นปีที่ 3 จากการเป็นผู้ส่งเสริมให้เกิดสภาพคล่องของหุ้นกู้ภาคเอกชนในตลาดรองให้ลูกค้าทุกกลุ่มทั้งสถาบันและรายย่อย ธนาคารมุ่งมั่นเคียงข้างลูกค้าและธนาคารพันธมิตรในทุกๆ สภาวะตลาด ส่งผลให้ธนาคารมีมูลค่ารวมของการซื้อขายหุ้นกู้ภาคเอกชนมากที่สุดในปี 2564รางวัล Best Bond Dealer เป็นรางวัลที่ได้รับจากเสียงโหวตจากสถาบันการเงินให้เป็นรางวัลยอดเยี่ยมสำหรับสถาบันการเงินผู้ค้าตราสารหนี้ ที่ได้การยอมรับในความสามารถจากการให้บริการตลาดรองกับลูกค้าสถาบันและผู้ร่วมตลาด นอกจากนี้ธนาคารยังมุ่งเน้นให้ความรู้แก่นักลงทุนรายย่อยเกี่ยวกับการลงทุนในหุ้นกู้และพันธบัตร ว่าไม่จำเป็นต้องถือจนครบกำหนด ผู้ลงทุนสามารถสร้างโอกาสในได้รับผลตอบแทนที่เหมาะสมและสร้างสภาพคล่องได้โดยการซื้อขายในตลาดรองรางวัล Best Outright Primary Dealer สถาบันการเงินคู่ค้า e-Outright ของธนาคารแห่งประเทศไทย (ธปท.) ที่มีบทบาทโดดเด่นในการสนับสนุนการดำเนินนโยบายการเงินผ่านธุรกรรมซื้อขายพันธบัตรกับ ธปท. และส่งเสริมสภาพคล่องของตลาดพันธบัตรไทย โดยซีไอเอ็มบี ไทย ให้ความสำคัญกับการสื่อสาร ระหว่างผู้ร่วมตลาด ฝ่ายกำกับ นักลงทุน เพื่อช่วยให้การดำเนินนโยบายการเงินผ่านกลไกตลาดประสบความสำเร็จรางวัล Best THOR Derivatives Desk ได้รับจากบทบาทโดดเด่นในการร่วมพัฒนาตลาดอนุพันธ์อ้างอิงอัตราดอกเบี้ย THOR ทั้งการเสนอราคาในตลาดอย่างสม่ำเสมอ ตลอดจนการพัฒนาธุรกรรมอนุพันธ์ระยะยาว รวมถึงช่วยส่งเสริมสภาพคล่องในตลาดอนุพันธ์อ้างอิง THOR นอกจากนี้ ธนาคารมีเป้าหมายพัฒนาผลิตภัณฑ์การเงินใหม่ที่มีผลตอบแทนอ้างอิง THOR ให้ออกมาอย่างต่อเนื่องรางวัล Best Secondary Market Contributor รางวัลจากกระทรวงการคลังที่มอบให้สถาบันการเงินที่มีสัดส่วนมูลค่าธุรกรรมซื้อขายพันธบัตรรัฐบาลสูงสุดในตลาดรอง ส่วนหนึ่งของความสำเร็จเกิดจากจุดแข็งของบุคลากรผู้เชี่ยวชาญ ผสานกับเครือข่ายแข็งแกร่งในภูมิภาคของกลุ่มซีไอเอ็มบี ทำให้ซีไอเอ็มบี ไทย สามารถตอบโจทย์ลูกค้าทั้งในและต่างประเทศ ลูกค้าสถาบันและรายย่อยอนึ่ง สมาคมตลาดตราสารหนี้ไทย จัดงานมอบรางวัลตราสารหนี้ยอดเยี่ยมแห่งปี 2564 โดยถ่ายทอดสดผ่าน Facebook ThaiBMA เมื่อวันพุธที่ 30 มีนาคม 2565